# விக்கிப்பீடியா:ஆலமரத்தடி/தொகுப்பு03

## சிறப்பு கட்டுரைப் படைப்பாளர்

சில நாட்கள் முன்பு பெர்கிளி தமிழ் அன்பர் (ஏற்கெனவே எனக்கு அறிமுகமானவர் தான்) ஒருவர் கேண்டரின் குறுக்குக்கோடு சார்பின்மாறியைப் பற்றிய என்னுடைய வலைப்பதிவைப் பார்த்துவிட்டு மின்னஞ்சல் மூலம் தொடர்பு கொண்டார். பேராசிரியர். ஹார்ட் போன்ற பல தமிழறிஞர்கள் மற்றும் அறிஞர் குழுக்களுடன் அவருக்கு நல்ல அறிமுகம் உண்டு. அவர் தமிழ் விக்கிபீடியாவின் வளர்ச்சிக்கும், ஆங்கில விக்கிபீடியாவில் தமிழைப் பற்றிய கட்டுரைகளின் வளர்ச்சிக்கும் என்ன உதவி தேவை என்று கேட்டார். அப்பொழுது எண்ணிப் பார்க்கையில், மேலும் பயனர்கள் வர வேண்டும்; அதிலும் குறிப்பாக துறை வல்லுநர்கள் முதலில் வந்து பங்களித்து ஒரு நல்ல அடித்தளம் அமைத்துத் தந்தால், பொதுப் பயனர்கள் அவற்றின் மீது ஒரு நல்ல கலைக்களஞ்சியத்தை உருவாக்க முடியும் என்று தோன்றியது. இதற்கு வகை செய்ய, துறை வல்லுநர்களில் இருந்து வாரம் ஒருவரை அழைத்து சில கட்டுரைகளைப் பதியுமாறு கோரலாம். அவர்களின் கட்டுரைகளை விக்கிப்படுத்த நாம் உதவலாம். இதன் மூலம் பல துறைகளிலும் நல்ல கட்டுரைகள் வருவது மட்டுமின்றி தமிழ் விக்கிபீடியாவைப் பற்றிய செய்தி அறிஞர்களிடையே பரவவும் வழி ஏற்படும். இவ்வல்லுநர்கள் இணைய அறிமுகம் இல்லாதவராயின், கையெழுத்தாக வாங்கி நம்மில் எவரேனும் பதிவேற்றம் செய்யலாம். இந்த சிறப்பு விருந்தினர்களைப் பற்றிய சிறு குறிப்பை கட்டுரைப் பெயர்வெளியில் அல்லாமல் விக்கிபீடியா: பெயர்வெளியில் ஒரு சிறப்புப் பக்கத்தில் தரலாம். மற்றபடி அவர்களின் பங்களிப்பு காப்புரிமை விலக்கப்பட்டதாகவும், எவர் வேண்டுமானாலும் தொகுக்கப்படக்கூடியதாகவும் விக்கிபீடியாவின் அடிப்படைக் கோட்பாடுகளுக்கு உட்பட்டதாகவும் இருக்க வேண்டும் என்பதை அவர்களிடம் முன்கூட்டியே தெளிவு படுத்திவிடலாம். இந்தத் திட்டத்தைப் பற்றி மற்ற பயனர்களும் தங்கள் கருத்துக்களை இங்கே தெரிவியுங்கள். -- Sundar <sup>\பேச்சு</sup> 08:13, 23 பெப்ரவரி 2006 (UTC)  
:இந்த முயற்சி பாராட்டத்தக்கது. தெளிவான துறை சார் கட்டுரைகள் இருப்பது இப்பக்கம் மீதான ஏனைய பயனரின் கவனத்தை ஈர்ப்பதாக அமையும் அத்துடன் பல புதிய பயனர்களை ஈர்ககவும் உதவும்.--ஜெ.மயூரேசன் 09:47, 23 பெப்ரவரி 2006 (UTC)  
திட்டம் மிகவும் நன்று. நம்பகத்தன்மையை பன்மடங்கு அதிகரிக்க செய்யும். விக்கி நடைபற்றி சற்று முன்கூட்டியே தெரிவித்து விட்டீர்கள் என்றால் அவர்கள் அதற்கு ஏற்ற மாதிரி எழுதி தர முடியும்.  
மேலும், மருத்துவ சமூகத்தையும் நாம் அணுகவேண்டும். மருத்துவ துறை தமிழின் ஒரு மரபு சார்ந்த துறை. தமிழில் அத்துறையில் பல்கலைக்கழக கல்வியே கற்கலாம் என்ற நிலையில் ஒரு சமயம் இருந்த துறை. பல நல்ல பழைய புதிய நூல்கள் தமிழில் உள்ளன. எனவே, அச்சமூகத்தையும் நாம் நாட வேண்டும். --Natkeeran 14:14, 23 பெப்ரவரி 2006 (UTC)  
:கண்டிப்பாக. மருத்துவத் துறை சார்ந்த கட்டுரைகள் விக்கிபீடியாவிற்கு மிகவும் தேவையானவை. பிற பயனர்களுக்கு இந்தத் திட்டத்தில் உடன்பாடு உண்டென்றால், இதற்கென ஒரு கொள்கைப் பக்கமும், அழைப்பிதழ் ஒன்றும், துறை வல்லுநர்களின் பட்டியல் ஒன்றும் உருவாக்கப்பட வேண்டும். -- Sundar <sup>\பேச்சு</sup> 04:04, 24 பெப்ரவரி 2006 (UTC)  
::சுந்தர், உங்களின் "சிறப்பு கட்டுரைப் படைப்பாளர்" திட்டம் தமிழ் விக்கிபீடியாவை பொறுத்தவரை, நீங்கள் குறிப்பிட்டபடி ஒரு நல்ல அடித்தளம் அமைக்கும் செயல்பாடாக அமையும் என்பதில் சந்தேகம் இல்லை. தமிழ் விக்கிபீடியா சூழலுக்கும், ஆங்கில விக்கிபீடியா சூழலுக்கு அடிப்படையில் சில வித்தியாசங்கள் இருக்கவே செய்கின்றன. ஆங்கில விக்கிபீடியாவை காட்டிலும் ஆக்கங்களின் உள்ளடக்கத்தை நோக்கி நாம் சற்று கூடிய பொறுப்புணர்ச்சியுடன் செயல்படுவதாகவும், செயல்படவேண்டிய தேவை இருப்பதாகவும் உணர்கின்றேன். இதையே மயூரநாதன், ரவி மற்றும் பிற பயனர்களும் பல சந்தர்ப்பங்களில் உறிதிப்படுத்தியுள்ளனர்.  
::ஆங்கில உலகில் மிகவும் நம்பகத்தன்மை வாய்ந்ததாக கருதப்படும் "என்சைக்லோபீடியா ஒஃ பிரிற்-ரானிக்கா"விற்கு துறை வல்லுநர்களின் நேரடி பங்களிப்பே அடித்தளமாக அமைந்தது. அதே வகையில் உங்கள் திட்டமும் நம்பிக்கை பெற்று தரும் என்று நம்பலாம். அந்த பெர்கிளி தமிழ் அன்பரின் உதவி அடித்தளமாக அமையகூடும். --Natkeeran 13:16, 24 பெப்ரவரி 2006 (UTC)  
இந்த திட்டத்திற்குத் தேவையான கோட்பாடுகளை எவரேனும் உருவாக்குங்கள். விரைவில் செயல்படுத்தலாம். -- Sundar <sup>\பேச்சு</sup> 11:30, 1 மே 2006 (UTC)  
: See also related discussion at பயனர் பேச்சு:மு.மயூரன்#expert contributors--ரவி 11:40, 1 மே 2006 (UTC)